UZNESENIE VLÁDY SLOVENSKEJ REPUBLIKY
č. 952
z 8. októbra 2003

k návrhu aktualizácie Koncepcie rozvoja bytovej výstavby

Číslo materiálu:	9157/2003	
Predkladateľ:	minister výstavby a regionálneho rozvoja	
Vláda
A.	schvaľuje
A.1.	návrh aktualizácie Koncepcie rozvoja bytovej výstavby s pripomienkami prijatými na rokovaní vlády;
B.	ukladá 
ministrovi výstavby a regionálneho rozvoja 
B.1.	pripraviť zákon o štátnom programe podpory rozvoja bývania, ktorým sa stanovia podmienky pre poskytovanie podpory pre oblasť obstarávania nájomného bývania, prípravu územia a výstavbu technickej vybavenosti a obnovu bytového fondu 
	do 31. decembra 2003
B.2.	informovať vládu o poskytnutej podpore do oblasti bývania prostredníctvom Štátneho fondu rozvoja bývania a v rámci Programu rozvoja bývania v predchádzajúcom kalendárnom roku
	do 31. marca príslušného roka
B.3.	predložiť na rokovanie vlády novelu zákona o Štátnom fonde rozvoja bývania obsahujúcu zmeny navrhnuté v aktualizácii Koncepcie rozvoja bytovej výstavby
	do 30. apríla 2004
B.4.	v spolupráci s podpredsedom vlády a ministrom financií a  ministrom práce, sociálnych vecí a  rodiny pripraviť návrh opatrení na zníženie počtu neobývaných bytov
	do 31. marca 2004
ministrovi výstavby a regionálneho rozvoja 
ministrovi práce, sociálnych vecí a rodiny
B.5.	v spolupráci s  podpredsedom vlády a ministrom financií a vybranými primátormi miest a starostami obcí vypracovať  a predložiť na rokovanie vlády návrh opatrení na eliminovanie nerovnováhy medzi počtom pracovných príležitostí a počtom bytových jednotiek 
	do 30. júna 2004
podpredsedovi vlády a ministrovi financií
B.6.	v spolupráci s ministrom  výstavby a regionálneho rozvoja hľadať riešenie na efektívne smerovanie poskytovania štátneho príspevku k hypotekárnym úverom do oblasti bývania prostredníctvom pozmeňujúceho návrhu k zákonu  č. 483/2001 Z. z. o bankách a o zmene a doplnení niektorých zákonov
	do 31. októbra 2003
B.7.	predložiť na rokovanie vlády návrh novely zákona č. 310/1992 Z. z. o stavebnom sporení týkajúcu sa úpravy výšky štátnej prémie, úpravy limitu stavebných úverov pre právnické osoby a vytvorenia predpokladov na predkladanie informácií o poskytnutých stavebných úveroch na účely Ministerstva výstavby a regionálneho rozvoja SR
do 30. júna 2004
B.8.	pripraviť novelu vyhlášky Národnej banky Slovenska a Ministerstva financií SR č. 600/2001 Z. z. o registri hypoték a podrobnostiach o postavení a činnosti hypotekárneho správcu a jeho zástupcu, ktorou sa vytvoria predpoklady pre poskytovanie informácií o poskytnutých hypotekárnych úveroch na účely Ministerstva výstavby a regionálneho rozvoja SR
	do 30. apríla 2004.
Vykonajú:	minister výstavby a regionálneho rozvoja 
minister práce, sociálnych vecí a rodiny
podpredseda vlády a minister financií